Michal Dubay

prof. Michal Dubay (* 4. jún 1910, Hačava† 4. október 1993, Prešov) bol slovenský maliar, kultúrno-spoločenský dejateľ, pedagóg, redaktor a publicista, umelec, kurátor, kunsthistorik a spoluzakladateľ kultúrnych inštitúcií na východnom Slovensku.

 Životopis 
Narodil sa ako prvý zo siedmich detí v rodine grécko-katolíckehohttp://www.grkatpo.sk/?schematizmus&show=knaz&id=1794&idx=20 farára Dezidera Dubaya, ktorý pôsobil od roku 1920, 15 rokov v Pittsburgu v USA, odišiel s rusínskými vysťahovalcami kvôli chudobe, aby finančne pomohol početnej rodine. Michal Dubay po maturite v Mukačeve študoval históriu, geografiu a knihovníctvo na Filozofickej fakulte Karlovej univerzity v Prahe. Už na gymnáziu a počas vysokoškolského štúdia sa intenzívne venoval maľovaniu, čo mu zostalo ako hlavná záľuba po celý život. Jeho nadšenie k maľovaniu inšpirovalo najmä najmladšieho brata Oresta Dubaya, neskôr významného slovenského maliara a grafika 20. storočia,http://www.osobnosti.sk/osobnost/orest-dubay-94 ktorý získal ocenenie národný umelec a stal sa rektorom Vysokej škole výtvarných umení v Bratislave.

Po návrate z Prahy a vzniku protektorátu sa ako mladý pedagóg zapojil do výtvarného života na východnom Slovensku, spoluzakladal Rusínsky kultúrno-osvetový spolok A. Duchnoviča, organizuje rozhlasové vysielanie pre Rusínov v Prešove, v ďalších rokoch sa venuje výtvarnému umeniu ako vystavovateľ a pridáva publicistickú činnosť a je spoluzakladateľom mnohých kultúrnych inštitúcií na východnom Slovensku – Pedagogickej fakulty v Prešove (1952), Štátnej vedeckej knižnice (1952), kde je riaditeľom 15 rokov, iniciuje vznik Ukrajinského národného divadla v Prešove (kde tiež navrhuje scény ako scénograf), Múzea ukrajinskej kultúry vo Svidníku, Krajskej galérie v Prešove (terajšej Šarišskej galérie), je predsedom Krajskej komisie pre ochranu pamiatok, aktívne sa podieľal na rozvoji výtvarného života ako vo výstavníctve, tak vlastnou tvorbou, je členom vedeckých rád viacerých inštitúcií, nakoniec je redaktorom pedagogického vydavateľstva, poslancom prešovského MNV.

 Dielo 
Počas svojho života nepretržite vo voľných chvíľach maľuje. Veľkou oporou v tejto činnosti mu bola manželka Ester Dubayová, rod. Andóková. Do výtvarného života vstúpil ako Mil Day, vystavoval napríklad s Desiderom Millym, Evou Bysovou a svojim mladším bratom Orestom Dubayom. V jeho výtvarnej tvorbe sa dajú vymedziť tri smery z hľadiska námetov i výtvarného spracovania – kubizujúce obdobie 19251940 (Golgota, portéty Krista, Bohorodička - Galéria Svidník), obdobie realistické 19401960 (krajiny východného Slovenska – Šariš, Vysoké Tatry) a obdobie idealizujúce 19601980 (snové krajiny s vlnitými lúkami, kopcami a kermi v typicky guľovitej podobe). Jeho nesporný talent bol ovplyvnený vnútorným i vonkajšími tvorivými podnetmi (roky štúdia, svetová vojna, povojnové obdobie, krajina Vysokých Tatier), vytvoril stovky olejomalieb, tisíce akvarelov, prevažne krajín. V začiatku tvorby sa venoval i grafike a perokresbe. V závere života sú v jeho tvorbe zreteľné surreálne prejavy, často úspešne experimentoval s vrstevnatým kladením podkladov a farieb. Jeho výtvarný rukopis je výrazný a typicky poznateľný svojou hrou so svetlom. Zaujíma ho samotné slnko, ktoré vysiela svetelné lúče rôznej intenzity voči divákovi, fascinácia svetlom prestupuje mnohé jeho obrazy v priebehu desaťročí. V roku 2011 po ňom bola pomenovaná galerijná časť – prízemie v Múzeu rusínskej kultúry, MRK-SNM v Prešove ako Výstavná sieň Michala Dubaya.

 Výstavy – výber 
 2022 Praha – Galéria Slovenského domu v Prahe – Východoslovenská krajina a 110. výročie narodenia Michala Dubaya
 2021 Prešov – Galéria Múzea rusínskej kultúry Prešov – Anna a jej deti, kolektívna výstava o rodine Dubay
 2010 Prešov, Šarišská galéria v Prešove, Michal Dubay ako [MIL DAY]
 2007 Prešov, ŠG, Prírastky 19952006 Vranov n/Topľou, HZOS, Lesné interiéry – zo zbierok ŠG v Prešove
 2000 Praha, D + Gallery Praha, Michal Dubay – Prierez celoživotnou tvorbou (90. výročie narodenia) Medzilaborce, MMUAW, Rusíni Slovenska
 1999 Prešov, ŠG, Umenie XX. storočia II. časť (19311950) zo zbierok ŠG
 1995 Prešov, ŠG, Prírastky 19901994
 1994 Prešov, ŠG, Michal Dubay – výber z tvorby Sabinov, MM – repríza, december 1994 – január 1995 Svidník, ŠMURK – repríza – február-marec 1995
 1975 Čertižné, Pamätná sieň Humenné, OVM – „Umenie bojujúce“
 1975 Prešov, UND Michal Dubay – Výtvarný medailón (pripravila GVU v Prešove)
 1974 Svidník, MUK (I. Gavulič, M. Dubay, M. Dulenčinová, V. Lakata, M. Maľcovská, P. Markovič, Z. Osavčuková, I. Firkaľ)
 1969 Svidník, MUK „Michajlo Dubaj – Maljunki“
 1963 Uherský Brod – výstava výtvarných pedagógov
 1949 Prešov, Veľká dvorana starého kolégia „Tokajík žije“ (s D. Millym a O. Dubayom) 40. roky – Prešov, Medzilaborce, Svidník, Snina
 1948 Prešov, Výstava kultúrno-osvetovej rady pri UNR v Štátnej ruskej učiteľskej akadémii
 1940 Prešov (s Evou Byssovou a Deziderom Millym)

 Referencie 

 Externé odkazy 
 https://www.gopresov.sk/podujatia-presov/slavnostne-spristupnenie-vystavnej-siene-michala-dubaya/
 Michal Dubay - Očarený svetlom - SNM
https://www.rusyn.sk/snm-vystavna-sien-michala-dubaya/
https://svatomarianskaput.sk/pl/miesto/muzeum-rusinskej-kultury/
https://gask.cz/kniha/michal-dubay-mil-day-1910-1993/ 
https://sclib.svkk.sk/sck01/Record/000155075
https://www.webumenia.sk/cs/autor/2165

Kategória:Slovenskí maliari
Kategória:Slovenskí výtvarníci
Kategória:Slovenskí historici umenia
Kategória:Slovenské osobnosti rusínskeho pôvodu
Kategória:Osobnosti z Hačavy